Държавен вестник, бр. 85, 2009 г., стр. 39

БРОЙ  85	
Д Ъ Р Ж А В Е Н  В Е С Т Н И К 	
СТР.  39  
Чл. 3. (1) Издръжката на агенцията се 
формира от бюджетни средства.
(2) Изпълнителният директор на агенцията 
е второстепенен разпоредител с бюджетни 
кредити към министъра на финансите.
Чл.  4. Администрацията на агенцията 
подпомага изпълнителния директор при 
осъществяване на неговите правомощия и 
осигурява технически дейността му.
Г л а в а  в т о р а
ИЗПЪЛНИТЕЛЕН ДИРЕКТОР НА 
АГЕНЦИЯТА
Раздел I
Общи положения
Чл. 5. (1) Агенцията се ръководи и пред­
ставлява от изпълнителен директор.
(2) Изпълнителният директор се назначава 
с договор, който се сключва, изменя и прекра­
тява от министъра на финансите съгласувано 
с министър-председателя.
(3) Изпълнителният директор е орган на 
изпълнителната власт.
(4) В изпълнение на своите правомощия 
изпълнителният директор издава заповеди.
Раздел II
Правомощия на изпълнителния директор
Чл. 6. Изпълнителният директор:
1. представлява агенцията и отговаря за 
цялостната є дейност;
2. ръководи, координира и контролира 
изпълнението на функциите и задачите на 
агенцията, както и връзките є с другите 
държавни институции;
3. организира международните връзки на 
агенцията и осъществява сътрудничество със 
сходни институции в чужбина и с междуна­
родни организации;
4. поставя ежегодни цели за дейността на 
агенцията и осъществява контрол за тяхното 
изпълнение;
5. сключва договори, свързани с осъщест­
вяването на дейността на агенцията;
6. изготвя и представя на министъра на 
финансите ежегоден доклад за дейността на 
агенцията;
7. утвърждава структурата на администра­
тивните звена, длъжностното разписание и 
длъжностната характеристика на главния 
секретар;
8. назначава и освобождава държавните 
служители в агенцията;
9. сключва, изменя и прекратява трудовите 
договори с лицата, работещи в агенцията по 
трудово правоотношение;
10. командирова работещите в агенцията;
11. създава работни групи за изпълнение 
на конкретни задачи.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА
Раздел I
Общи положения
Чл. 7. (1) Администрацията в агенцията е 
структурирана в 3 дирекции. Към дирекциите 
изпълнителният директор може да създава 
отдели, а при необходимост към отделите – и 
сектори.
(2) Общата численост на персонала в 
административните звена на агенцията е 43 
щатни бройки.
(3) Разпределението на числеността на 
персонала е посочено в приложението.
Раздел II
Главен секретар
Чл. 8. (1) Главният секретар осъществява 
административното ръководство на агенция­
та, като ръководи, координира и контролира 
функционирането и дейността на администра­
тивните звена за точното спазване на норма­
тивните актове и на законните разпореждания 
на изпълнителния директор.
(2) Главният секретар:
1. осигурява организацията и условията 
за ефективна работа на администрацията и 
взаимодействието между административните 
звена;
2. организира разпределението на задачи­
те за изпълнение между административните 
звена на агенцията;
3. отговаря за планирането и отчетността 
при изпълнението на ежегодните цели на 
администрацията;
4. представлява агенцията в случаите, 
когато изрично е упълномощен от изпълни­
телния директор;
5. изготвя предложения за структурата на 
отделните звена и длъжностното разписание 
и утвърждава длъжностните характеристики;
6. ръководи и контролира дейността по 
управление на човешките ресурси;
7. координира управлението на собстве­
ността на агенцията;
8. ръководи и контролира администра­
тивната и финансово-стопанската дейност и 
информационното осигуряване;
9. изготвя ежегодно доклад за дейността 
на администрацията на агенцията;
10. предлага на изпълнителния директор за 
утвърждаване вътрешни правила и процедури;
11. контролира и отговаря за работата с 
документите и за тяхното съхраняване;
12. ръководи дирекция „Финансово-стопан­
ска дейност, човешки ресурси и информаци­
онни технологии“;
13. осъществява и други дейности, възло­
жени му от изпълнителния директор.